W lěće 1653 natwarichu w Njeswačidle prěnju šulu. To bě hižo sto lět do zawjedźenja powšitkowneje šulskeje winowatosće w Hornjej Łužicy a sydom lět po natwarje tamnišeje fary. Dokelž běše kubłanišćo z drjewa a ze šindźelom kryta, třěcha po někotrych lětdźesatkach žadanjam hižo njewotpowědowaše. Tak natwarichu 1732 njeposrědnje při cyrkwi nowe, masiwne šulske kubłanišćo. Přiběraceje ličby šulerjow bě 1805 trjeba ju powjetšić. 1875 chodźeše w Njeswačidle 174 dźěći do šule. Mějachu tam wučerjow za holcy a wučerjow za hólcow. 1886 nasta cyle nowa šula, kotruž 1910 rozšěrichu. 1931 přińdźe serbski antifašistiski wojowar w rjadach KPD Pawoł Njek jako wučer do Njeswačidła. 1932 přesadźichu jeho do šule w Rudnych horinach, 1933 pušćichu jeho ze šulskeje słužby.
szl_Latn